pythainlp/thai-wiki-dataset-v3 huggingface dataset:
ปาฏัน

ปาฏัน (पाटन Pātan) หรือ ยละ (यल Yala) หรือชื่ออย่างเป็นทางการว่า มหานครลลิตปุร (ललितपुर महानगरपालिका) เป็นหนึ่งในเมืองหลักของประเทศเนปาล ตั้งอยู่ทางตอนกลางค่อนไปทางใต้ของหุบเขากาฐมาณฑุ ปาฏันถือเป็นนครที่รุ่มรวยด้วยมรดกด้วยศิลปะและวัฒนธรรมเป็นที่สุด
จากการสำรวจสำมะโนครัวประชากรเมื่อปี พ.ศ. 2554 ปาฏันมีประชากรทั้งหมด 226,728 คน จาก 54,748 ครัวเรือน และเป็นเมืองหนึ่งที่มีชาวเนวารตั้งถิ่นฐานอยู่
ด้วยความที่ปาฏันมีประชากรหนาแน่นการเดินจึงเป็นการเดินทางที่สะดวกที่สุด แม้ปาฏันจะมีถนนวงแหวนรอบหุบเขากาฐมาณฑุและถนนที่เชื่อมต่อกับเมืองหลวงกาฐมาณฑุเพียงข้ามแม่น้ำพาคมตี แต่ก็ประสบปัญหาจราจรติดขัด ปัจจุบันได้มีความพยายามที่จะขยายถนนเพื่อความเหมาะสมกับการขยายตัวของการคมนาคมในปัจจุบัน ส่วนท่าอากาศยานนานาชาติตริภูวันอยู่ห่างจากเมืองปาฏันออกไป 7 กิโลเมตร
เมืองปาฏันมีศาสนสถานและโบราณสถานที่สนใจจำนวนมาก เช่น จัตุรัสปาฏันดูร์บาร์, ปาฏันโธขา, รัตนาคารมหาวิหาร (ที่ประทับของกุมารีแห่งปาฏัน) หรือวัดมหาพุทธะ เป็นต้น
== อ้างอิง ==
== แหล่งข้อมูลอื่น ==
เมืองในประเทศเนปาล
อำเภอลลิตปุร
แมตทิว เซลต์

แมททิว เซลต์ (Matthew Selt) เป็นนักสนุกเกอร์อาชีพชาวอังกฤษจากย่านรอมฟอร์ด ตอนนี้อยู่ในแอเดอร์สโตนและซ้อมที่แอเทกสนุกเกอร์คลับ (Atack Snooker Club) ในเมืองนันอีตัน เขาผ่านเข้ามาเล่นสายอาชีพหลังจากจบที่อันดับเจ็ดในรายการพอนทินส์อินเตอร์เนชันแนลโอเพนซีรีส์ (PIOS) ในฤดูกาล 2006/2007 เขามีเพื่อนและคู่ซ้อมคือ นีล โรเบิร์ตสัน และ รอนนี โอซุลลิแวน
==อ้างอิง==
นักสนุกเกอร์ชาวอังกฤษ
บุคคลจากรอมฟอร์ด
นักกีฬาจากลอนดอน
บุคคลจากเทศมณฑลวอริกเชอร์
แม่น้ำพาคมตี

แม่น้ำพาคมตี [พาก-มะ-ตี] (बागमती नदी; बागमती खुसी) เป็นแม่น้ำสายหนึ่งของประเทศเนปาลไหลผ่านหุบเขากาฐมาณฑุ คั่นกรุงกาฐมาณฑุกับเมืองลลิตปุระจากกัน แม่น้ำพาคมตีเป็นแม่น้ำศักดิ์สิทธิ์ของชาวฮินดูและพุทธ มีศาสนสถานของศาสนาฮินดูตั้งอยู่เรียงรายริมสายน้ำนี้ อาทิ วัดปศุปตินาถ ก่อนที่จะไหลลงไปทางตอนใต้รวมเข้ากับแม่น้ำลขันเทอีในรัฐพิหาร ประเทศอินเดีย
แต่ในปัจจุบันแม่น้ำพาคมตีประสบกับปัญหามลภาวะในน้ำยาวนานอันเนื่องมาจากการทิ้งขยะลงสู่แม่น้ำโดยเฉพาะในกาฐมาณฑุ และตามหัวเมืองอื่น ๆ ที่แม่น้ำไหลผ่าน
== ประวัติ ==
แม่น้ำพาคมตี ถือเป็นแหล่งอารยธรรมของเนปาลก่อนพัฒนาเป็นเมือง แม่น้ำสายนี้ปรากฏในพระวินัยปิฎกและนันทพัคคะว่า "วัคคุมุทา" (वग्गुमुदा) ปรากฏในบาทสุตตันตะของมัชฌิมนิกายว่า "พาหุมติ" [พา-หุ-มะ-ติ] (बाहुमति) และปรากฏในจารึกปี ค.ศ. 477 เรียกว่า "พาควตี ปารปรเทเศ" (वाग्वति पारप्रदेशे)
== อ้างอิง ==
== แหล่งข้อทมูลอื่น ==
Friends of the Bagmati
Illegal Capture of Bagmati River Banks
Religious story of Bagmati River 
แม่น้ำในประเทศเนปาล
แม่น้ำในประเทศอินเดีย
แม่น้ำนานาชาติในทวีปเอเชีย
มาร์ติน กูลด์

มาร์ติน กูลด์ (Martin Gould) เป็นนักสนุกเกอร์อาชีพชาวอังกฤษจากย่านพินเนอร์ ลอนดอน เขาซ้อมที่ไรลีส์วอตฟอร์ดพูลแอนด์สนุกเกอร์คลับ (Rileys Watford Pool and Snooker Club)
==อ้างอิง==
นักสนุกเกอร์ชาวอังกฤษ
บุคคลจากลอนดอนโบโรแฮร์โรว์
นักกีฬาจากลอนดอน
ราดากัสต์

ราดากัสต์ พ่อมดสีน้ำตาล คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาคือหนึ่งในบรรดาอิสทาริ หรือรู้จักกันในนาม "พ่อมด" ซึ่งเป็นผู้ที่ถูกส่งลงมาโดยเทพวาลา เพื่อมาช่วยเหลือเหล่าเอลฟ์และผองมนุษย์ในมิดเดิลเอิร์ธ ในการต่อกรกับเจ้าแห่งความมืดเซารอน ราดากัสต์ปรากฏในนิยายเดอะลอร์ดออฟเดอะริงส์และเกร็ดตำนานที่จารมิจบ และยังถูกกล่าวถึงในนิยายเดอะฮอบบิทและตำนานแห่งซิลมาริลอีกด้วย
==ประวัติ==
ในเกร็ดตำนานที่จารมิจบอธิบายราดากัสต์ว่าเหมือนกับพ่อมดคนอื่นๆ เดินทางมาจากวาลินอร์ประมาณปี 1000 ของยุคที่สามในมิดเดิลเอิร์ธ และยังเป็นหนึ่งในเหล่าเทพไมอา ชื่อจริงๆของเขาคือ ไอเวนดิล มีความหมายว่า "ผู้รักในวิหค" ในภาษาเควนยาของโทลคีน
ตัวละครในเดอะลอร์ดออฟเดอะริงส์
ตัวละครที่เป็นเชมัน
พ่อมด (มิดเดิลเอิร์ธ)
ภักตปุร

ภักตปุร (भक्तपुर bhaktapur) หรือ ภาทคเอา (भादगाउँ bhādgāũ) หรือ ขวปะ (ख्वप Khvapa) เป็นเทศบาลหนึ่งในอำเภอภักตปุร จังหวัดหมายเลข 3 ประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร
ในอดีตภักตปุรเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุร และเป็นเมืองหนึ่งที่มีชาวเนวารอาศัยอยู่เป็นส่วนใหญ่
เมืองนี้เป็นที่ตั้งของจัตุรัสภักตปุรดูร์บาร์ (भक्तपुर दरवार क्षेत्र) ซึ่งจัตุรัสดังกล่าวเป็นฉากถ่ายทำภาพยนตร์เรื่อง Little Buddha นำแสดงโดยเคอานู รีฟส์
== อ้างอิง ==
== แหล่งข้อมูลอื่น ==
เมืองในประเทศเนปาล
อำเภอภักตปุร
เทศบาลเมืองกาญจนบุรี

กาญจนบุรี เป็นเทศบาลเมืองแห่งหนึ่งในอำเภอเมืองกาญจนบุรี จังหวัดกาญจนบุรี ตั้งอยู่บริเวณต้นแม่น้ำแม่กลอง จุดบรรจบของแม่น้ำแควใหญ่และแม่น้ำแควน้อย เป็นองค์กรปกครองส่วนท้องถิ่นที่ตั้งศาลากลางจังหวัดกาญจนบุรี เมืองกาญจนบุรีมีระยะทางห่างจากกรุงเทพมหานครประมาณ 129 กิโลเมตร มีประชากรในปี พ.ศ. 2560 จำนวน 29,420 คน มีพื้นที่ครอบคลุมหลายตำบลในอำเภอเมืองกาญจนบุรี ได้แก่ ตำบลบ้านเหนือทั้งตำบล ตำบลบ้านใต้ทั้งตำบล บางส่วนของตำบลปากแพรก และบางส่วนของตำบลท่ามะขาม รวมถึงบางส่วนของตำบลท่าล้อในอำเภอท่าม่วง
== ประวัติ ==
ในสมัยอยุธยา จนกระทั่งถึงสมัยกรุงธนบุรีและรัตนโกสินทร์ เมืองกาญจนบุรีมีฐานะเป็นเมืองหน้าด่านสำคัญในการทำสงครามระหว่างกองทัพไทยกับพม่า โดยตัวเมืองเดิมตั้งอยู่ที่ตำบลลาดหญ้า (บริเวณเขาชนไก่ในปัจจุบัน) ภายหลังจนถึง พ.ศ. 2374 รัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ย้ายตัวเมืองไปทางตะวันออกเฉียงใต้ประมาณ 16 กิโลเมตร ไปตั้งที่จุดบรรจบของแม่น้ำแควใหญ่และแม่น้ำแควน้อย ซึ่งเป็นที่ตั้งของเมืองกาญจนบุรีในปัจจุบัน
เมื่อวันที่ 25 มีนาคม พ.ศ. 2478 ได้มีพระราชกฤษฎีกากำหนดให้ท้องที่ตำบลบ้านเหนือและตำบลบ้านใต้ ซึ่งมีเนื้อที่ประมาณ 2.08 ตารางกิโลเมตร เป็นเทศบาลเมืองกาญจนบุรี โดยมีขุนหิรัญประศาสน์เป็นนายกเทศมนตรีคนแรก ต่อมาในปี พ.ศ. 2517 มีพระราชกฤษฎีกาเปลี่ยนแปลงเขตเทศบาลเมืองกาญจนบุรี ทำให้เนื้อที่เพิ่มขึ้นเป็น 9.16 ตารางกิโลเมตร
== ภาพ ==
ไฟล์:Kanchanaburi Bus Terminal.JPG|สถานีขนส่งผู้โดยสารจังหวัดกาญจนบุรี
ไฟล์:Bridge over River Kwai.jpg|สะพานข้ามแม่น้ำแคว
ไฟล์:Kanchanaburi, River Kwai Bridge 2, Thailand.jpg
ไฟล์:Kanchanaburi Railway Station, Thailand.jpg
ไฟล์:Kanchanaburi, Kwai River and River Kwai bridge, Thailand.jpg
== อ้างอิง ==
== แหล่งข้อมูลอื่น ==
เว็บไซต์เทศบาลเมืองกาญจนบุรี 
เทศบาลเมือง
เทศบาลในจังหวัดกาญจนบุรี
อำเภอเมืองกาญจนบุรี
อำเภอท่าม่วง
เทศบาลเมืองกระบี่

กระบี่ เป็นเทศบาลเมืองแห่งหนึ่งในจังหวัดกระบี่ เป็นศูนย์กลางของจังหวัด ตั้งอยู่ที่ปากแม่น้ำกระบี่ ซึ่งไหลออกสู่อ่าวพังงา เมืองกระบี่มีประชากรในปี พ.ศ. 2561 จำนวน 32,350 คน มีพื้นที่ครอบคลุมตำบลต่าง ๆ ในอำเภอเมืองกระบี่ ได้แก่ ตำบลปากน้ำทั้งตำบล และตำบลกระบี่ใหญ่ทั้งตำบล และแบ่งหน่วยการปกครองย่อยเป็นชุมชนทั้งหมด 10 ชุมชน
== ประวัติ ==
เทศบาลเมืองกระบี่ได้รับการจัดตั้งขึ้นตามประกาศในราชกิจจานุเบกษา เล่ม 53 หน้า 802 เมื่อวันที่ 2 พฤศจิกายน พ.ศ. 2479 โดยการยกฐานะท้องที่ตำบลปากน้ำเป็นเทศบาลเมืองกระบี่ มีพื้นที่ 2.65 ตารางกิโลเมตร ต่อมาในได้ทำการขยายเขตเทศบาลเมืองกระบี่ ในวันที่ 1 ธันวาคม พ.ศ. 2509 ตามประกาศในราชกิจจานุเบกษา เล่มที่ 83 หน้า 109 โดยครอบคลุมพื้นที่ในตำบลปากน้ำ และตำบลกระบี่ใหญ่ รวมพื้นที่ทั้งหมด 19 ตารางกิโลเมตร
== อาณาเขต ==
เขตเทศบาลเมืองกระบี่มีอาณาเขตติดต่อหน่วยการปกครองต่าง ๆ ดังนี้
ทิศเหนือ ติดต่อกับหมู่ที่ 1 ตำบลกระบี่น้อย และหมู่ที่ 8 ตำบลทับปริก
ทิศใต้ ติดต่อกับหมู่ที่ 7 ตำบลไสไทย อำเภอเมืองกระบี่
ทิศตะวันออก ติดต่อกับแม่น้ำกระบี่
ทิศตะวันตก ติดต่อกับหมู่ที่ 3 ตำบลไสไทย อำเภอเมืองกระบี่
== ภูมิอากาศ ==
ตัวเมืองกระบี่ตั้งอยู่ริมชายฝั่งทะเลอันดามันเช่นเดียวกับจังหวัดภูเก็ต มีภูมิอากาศแบบมรสุมเขตร้อน และมีฤดูฝนยาวถึง 10 เดือนในระหว่างเดือนมีนาคมถึงธันวาคม โดยในช่วงมรสุมจะมีฝนตกหนักเป็นเวลาหลายวัน อุณหภูมิสูงสุดเท่าที่มีการบันทึกอยู่ที่  ในวันที่ 26 มีนาคม พ.ศ. 2541 อุณหภูมิต่ำสุดเท่าที่มีการบันทึกอยู่ที่  ในวันที่ 11 มกราคม พ.ศ. 2552
== อ้างอิง ==
== แหล่งข้อมูลอื่น ==
เว็บไซต์เทศบาลเมืองกระบี่
เทศบาลเมือง
เทศบาลในจังหวัดกระบี่
อำเภอเมืองกระบี่
เลดี้ส์ มาเฟีย

เลดี้ส์ มาเฟีย (อังกฤษ: Ladies Mafia) ประกอบสมาชิก Joyce & Pribpree (จ๊อยซ์ และ พริบพรี) ดูโอหน้าใส Life Style วัยมาพร้อมกับวงแบบ Primitive มีรูปแบบ และ Style ดนตรีที่เป็นเฉพาะตัว มีบรรยากาศของความเป็นธรรมชาติได้อย่างสอดคล้องและลงตัวได้อย่างแท้จริง แตกต่างจากวง Pop ทั่วไป ด้วยการผสมผสานเครื่องดนตรี Primitive 3-4 ชิ้นให้เสียงกังวาล ลึก และ ใส จึงทำให้ความรู้สึกถึงความสุข และการผ่อนคลายอย่างประหลาด 2 สาวศิลปินน้องใหม่ที่มีงานแบบ กึ่ง อินดี้ มีเพลงไพเราะ อารมณ์สดชื่น น่ารัก ชวนฝัน ทำให้เคลิบเคลิ้มและแอบ Sexy เล็กๆ อย่างดูดี มี Style
== ประวัติ==
เลดี้ส์ มาเฟีย (อังกฤษ: Ladies Mafia) หรือ "จ๊อยซ์-พริบพรี"(อรกัญญา ทองเปล่งศรี, เพชรพัณณี สัมภวคุปต์) สองสาวเพื่อนซี้จากโรงเรียนวัฒนาวิทยาลัย เป็นนักร้องดูโอ้ภายใต้สังกัด โซนี่ มิวสิค โดยก่อนหน้านี้เริ่มต้นเข้าสู่วงการโดยทั้งคู่เป็นนางแบบและนักร้องในสังกัด โดโจ ซิตี้ ในเครือ เบเกอรี่ มิวสิค ผ่านการถ่ายแบบหนังสือ katch magazine และเป็นนักร้องดูโอ้ภายใต้ชื่อวงสวูช (Swoosh) ในปี 2545 แต่ไม่ได้เปิดตัวอย่างเป็นทางการ เพราะทางค่ายเริ่มปิดตัวลง โดยมีเพลงที่ออกภายในวง Swoosh คือเพลง ชีวิตมีรสชาติ และเพลง 12 plus
ภายหลังได้มาเป็นศิลปินในสังกัด โซนี่ มิวสิค ออกอัลบั้ม 1 ชุดคือ "Ladies Mafia" โดยมีเพลงที่เป็นที่รู้จัก เช่น ขาดความอบอุ่น (Very Cold), เป็นบ้างไหม (Do U ?) และเพลงเหงาเหงา (L Song)
สมาชิก
* จ๊อยส์ อรกัญญา ทองเปล่งศรี (วันเกิด: 5 เมษายน พ.ศ. 2527)
* พริบพรี เพชรพัณณี สัมภวคุปต์ (วันเกิด: พ.ศ. 2527)
== ผลงาน ==
=== ผลงานเพลง (ค่ายโดโจ ซิตี้) ===
ภายใต้ชื่อวง Swoosh (พ.ศ. 2545)
เพลง ชีวิตมีรสชาติ
เพลง แปลก..แปลก โฆษณา12 plus

=== ผลงานเพลง (ค่ายโซนี่ มิวสิค) ===
อัลบั้ม Ladies Mafia (พ.ศ. 2546)
Good Morning (Interude)
ขาดความอบอุ่น Very Cold
Do U? เป็นไงบ้างไหม
อาจจะดีกว่านี้นะ If
เข้าข้างตัวเองนิดนึง
Z-U-Z-ME มีฉันต้องมีเธอ
ฉันมีอะไรจะบอก I've something to tell u,come closer
L Song เพลงเหงาเหงา
Up2U ก็แล้วแต่
0.10am เที่ยงคืนแล้ว
bed time (interude)
in my place สิ่งที่ฉันทำ
=== เพลงอื่นๆ ===
เพลง วันเกิด (a day) ศิลปิน สครับบ์ (Ladies Mafia ร่วมร้อง)
== อ้างอิง ==
Ladies Mafia - MThai.com
== แหล่งข้อมูลอื่น ==
Ladies Mafia Fanpage
กลุ่มดนตรีป็อปสัญชาติไทย
ศิลปินสังกัดโซนี่ มิวสิค
กลุ่มดนตรีไทยในยุค 2000
กลุ่มดนตรีที่ก่อตั้งในปี พ.ศ. 2545
วงกลุ่มสองสัญชาติไทย
อำนาจอธิปไตยของปวงชน

อำนาจอธิปไตยของปวงชน (popular sovereignty) เป็นหลักการที่ว่า รัฐและรัฐบาลก่อตั้งขึ้นและดำรงอยู่ด้วยความยินของของประชาชนในรัฐ ผู้ซึ่งเป็นบ่อเกิดของอำนาจทั้งปวงในทางการเมือง เบนจามิน แฟรงคลิน ปรัชญาเมธีชาวอเมริกัน เขียนถึงแนวคิดของหลักการนี้ไว่ว่า "ในรัฐบาลเสรีนิยม ผู้ปกครองคือผู้รับใช้ และประชาชนเป็นนายของผู้ปกครองและเป็นผู้ทรงอำนาจสูงสุด"
== อรรถาธิบาย ==
ในศตวรรษที่ 17 ที่มาของอำนาจอธิปไตยยังต้องอ้างอิงจากพระผู้เป็นเจ้าตามอิทธิพลของแนวคิดเทวสิทธิ์ (divine rights) แต่เมื่อแนวคิดทฤษฎีสัญญาประชาคมเริ่มเข้ามามีอิทธิพลในการอธิบายที่มาของอำนาจรัฐ และการกำเนิดรัฐจึงเริ่มทำให้แหล่งที่มาของอำนาจอธิปไตยได้เปลี่ยนแปลงไปจากเดิม คือ จากพระเป็นเจ้ามาเป็นมหาชน ผ่านข้อตกลงร่วมกันของคนในสังคม และสัญญาประชาคมนั่นเองที่ทำให้ประชาชนได้กลายมาเป็นองค์อธิปัตย์แทนที่พระเป็นเจ้า โดยนักคิดคนสำคัญ เช่น โทมัส ฮอบส์, จอห์น ล็อก และฌ็อง-ฌัก รูโซ
โดยนักคิดในสำนักทฤษฎีสัญญาประชาคมที่ได้รับการกล่าวขาน และอ้างอิงมากที่สุดถึงแนวคิดที่เกี่ยวกับเรื่องอำนาจอธิปไตยของปวงชนนั้นก็คือ ฌอง ฌากส์ รุสโซ ผ่านแนวคิดเรื่องเจตจำนงร่วม (general will) อำนาจอธิปไตยของปวงชนมีแนวคิดแกนกลางคือความชอบธรรมของอำนาจหน้าที่และกฎหมายของรัฐบาลหนึ่ง ๆ ขึ้นอยู่กับความยินยอมของผู้ใต้ปกครอง โดยปัจเจกบุคคลในรัฐเข้ามาทำสัญญาประชาคมเป็นการยอมสละอิสรภาพตามธรรมชาติโดยสมัครใจเพื่อแสวงหาความคุ้มครองจากภยันตรายที่อยู่ในอิสรภาพของผู้อื่น
สาธารณรัฐและราชาธิปไตยของปวงชน (popular monarchy) ในทางทฤษฎีตั้งอยู่บนแนวคิดอำนาจอธิปไตยของปวงชน ทั้งนี้แนวคิดอำนาจอธิปไตยของปวงชนไม่ได้หมายความถึงระบอบประชาธิปไตยที่มีประสิทธิภาพหรือใช้การได้เสมอไป เพราะพรรคการเมืองหรือผู้เผด็จการอาจอ้างตนว่าเป็นผู้แทนเจตจำนงของประชาชนและปกครองแทนประชาชนได้ ซึ่งสอดรับกับแนวคิดของโทมัส ฮอบส์ อย่างไรก็ตาม คำนิยามสมัยใหม่ส่วนใหญ่บอกว่าประชาธิปไตยเป็นเงื่อนไขจำเป็นของอำนาจอธิปไตยของปวงชน
== อ้างอิง ==
มโนทัศน์ทางการเมือง
อำนาจอธิปไตย
โฮลดิ้งแบ็กเดอะเยียส์

"โฮลดิ้งแบ็กเดอะเยียส์" (Holding Back the Years) เป็นซิงเกิลของวงซิมพลีเรด แต่งโดยมิค ฮัคนอลล์ และนีล มอสส์ อยู่ในอัลบั้มแรก พิคเจอร์บุ๊ก ในปี ค.ศ. 1985 มิค ฮัคนอลล์ นักร้องนำของวงแต่งเพลงนี้ขณะเขาอายุได้ 17 ปี ซิงเกิลนี้ขึ้นสู่อันดับที่ 1 ของบิลบอร์ด ฮอต 100 และอันดับที่ 2 ของชาร์ตซิงเกิลแห่งสหราชอาณาจักร
== อ้างอิง ==
ซิงเกิลในปี พ.ศ. 2528
เพลงในปี พ.ศ. 2528
เพลงป็อปร็อก
เพลงโซล
ไม่เห็นฝุ่น

"ไม่เห็นฝุ่น" เป็นซิงเกิลของวงดนตรีกะลา ในอัลบั้ม 4share (พ.ศ. 2553) อัลบั้มชุดที่ 8 ของวง ประพันธ์เนื้อร้องโดย ธนา ชัยวรภัทร ทำนองโดย ศิชาติ ชุมพรหม และเรียบเรียงโดย กะลา ออกจำหน่ายในวันที่ 2 พฤศจิกายน พ.ศ. 2552
== การตอบรับ ==
เพลง "ไม่เห็นฝุ่น" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มกราคม พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2553)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 8
|-
| align = "left"| ซี้ดเอฟเอ็ม ชาร์ตท็อป 20
| align = "center"| 12
|-
|}
== อ้างอิง ==
เพลงไทยสากล
เพลงในปี พ.ศ. 2552
ซิงเกิลในปี พ.ศ. 2552
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงออลเทอร์นาทิฟร็อกไทย
เพลงซอฟต์ร็อกไทย
ลมซ่อนรัก (เพลง)

"ลมซ่อนรัก" เป็นเพลงประกอบละครโทรทัศน์เรื่อง ลมซ่อนรัก ในปี พ.ศ. 2558 ทางช่อง 3 ขับร้องโดย ทศพร อาชวานันทกุล หรือซิน Singular ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 15 กุมภาพันธ์ พ.ศ. 2558
เพลงนี้เป็นเพลงที่พูดถึงความรักที่ผ่านเข้ามาให้ได้สัมผัส เป็นช่วงเวลาดีดีที่ไม่อยากให้ผ่านไปเหมือ­นกับสายลม
==การตอบรับ==
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 22
|-
| align = "left"|ยู2เพลย์ ท็อป 10 ชาร์ต
| align = "center"| 6
|}
==อ้างอิง==
เพลงไทยสากล
เพลงที่ประพันธ์คำร้องโดยณรงค์วิทย์ เตชะธนะวัฒน์
ซิงเกิลในสังกัดแชนเดอเลียร์มิวสิก
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดจีเอ็มเอ็ม แกรมมี่
ชาร์ลี พูท

ชาร์ลี อ็อตโต พูท จูเนียร์ (Charles Otto Puth Jr.; เกิด 2 ธันวาคม ค.ศ. 1991) เป็นนักร้อง นักแต่งเพลง และโปรดิวเซอร์เพลงชาวอเมริกัน  มีชื่อเสียงมาจากยูทูบ โดยเขาเป็นนักร้องรับเชิญร่วมกับวิซ คาลิฟาในเพลง "ซียูอะเกน" ซึ่งเป็นเพลงประกอบภาพยนตร์เรื่อง เร็ว..แรงทะลุนรก 7 ซิงเกิลนี้ประสบความสำเร็จเป็นอย่างมาก โดยกลายเป็นเพลงยอดนิยมอันดับหนึ่งในกว่า 26 ประเทศ เพลงเปิดตัวของเขาคือ "มาร์วิน เกย์" ร้องรับเชิญโดยเมแกน เทรนเนอร์ ได้ขึ้นอันดับ 1 ในหลายประเทศ รวมถึง นิวซีแลนด์ ไอร์แลนด์ และสหราชอาณาจักร และ Top 25 ในสหรัฐอเมริกา ในปี 2018 พูทออกอัลบั้มที่สองมีชื่อว่า Voicenotes
== ประวัติ ==
ชาร์ลี พูท เกิดที่เมืองรัมสัน รัฐนิวเจอร์ซีย์ เป็นบุตรของเดบราและชาลส์ พูท บิดาของเขาเป็นชาวเยอรมัน ส่วนมารดาเป็นชาวยิว
ตอนเป็นเด็ก พูทถูกสุนัขกัดที่คิ้วข้างขวาเป็นแผลฉกรรจ์ ขณะอายุ 2 ปี พูทเข้าร่วมคณะดนตรีเพลงแจ๊สวัยรุ่นในฤดูร้อนที่เรดแบงก์ รัฐนิวเจอร์ซีย์ ต่อมาจบการศึกษาจากโรงเรียนรัมสัน-แฟร์เฮเวนรีเจอนัลไฮสกูลใน ค.ศ. 2010 พูทเข้าเรียนที่โรงเรียนแมนฮัตตันสกูลออฟพรีคอลเลจ โดยเรียนวิชาเอกเป็นแจ๊สเปียโน และวิชารองเป็นดนตรีคลาสสิก ใน ค.ศ. 2013 พูทจบการศึกษาจากวิทยาลัยดนตรีเบิร์กลี โดยศึกษาวิชาการผลิตและวิศวกรรมดนตรี โดยใช้ทุนการศึกษาเต็มทุน
พูทจบการศึกษาจากวิทยาลัยดนตรีเบิร์กลี สาขาเอกการผลิตและวิศวกรรมดนตรี
== ผลงาน ==
====สตูดิโออัลบั้ม====
==== อีพี ====
===เพลง===
====นักร้องนำ====
====ร่วมร้อง====
===มิวสิควิดีโอ===
==รางวัลและการเสนอชื่อเข้าชิง==
{|class="wikitable plainrowheaders"
|-
!ปั
!งานประกาศรางวัล
!รางวัล
!ผลงานที่เข้าชิง
!ผลรางวัล
!อ้างอิง
|-             
| rowspan="8"| 2015
!scope=row rowspan="3"|Teen Choice Awards
| Choice Music: R&B/Hip-Hop Song
| rowspan="12"| "ซียูอะเกน"
| 
| style="text-align:center;" rowspan="3"| 
|-
| Choice Music: Collaboration
| 
|-
| Choice Music: TV or Movie Song
| 
|-
!scope=row rowspan="2"| MTV Europe Awards
|Best Song
|rowspan="4" 
| style="text-align:center;" rowspan="2"|
|-
|Best Collaboration
|-
!scope=row rowspan="2"| American Music Awards
|Song of the Year
| style="text-align:center;" rowspan="2"|
|-
|Collaboration of the Year
|-
!scope=row | Hollywood Music in Media Awards
| Song – Feature Film
| 
| style="text-align:center;"|
|-
|rowspan="4"| 2016
!scope=row rowspan="3"| Grammy Awards
| Song of the Year
|rowspan="4" 
| style="text-align:center;" rowspan="3" |
|-
| Best Pop Duo/Group Performance
|-
| Best Song Written for Visual Media
|-
!scope=row rowspan="1"| Golden Globe Award
| Best Original Song
| style="text-align:center;"| 
|-
|}
== อ้างอิง ==
== แหล่งข้อมูลอื่น ==
นักร้องชายชาวอเมริกัน
ชาวอเมริกันเชื้อสายฮังการี
ชาวอเมริกันเชื้อสายยิว
เฟาเอ็ฟเอ็ล ว็อลฟส์บวร์ค

สมาคมกายบริหารว็อลฟส์บวร์ค สมาคมจดทะเบียน (Verein für Leibesübungen Wolfsburg e. V.) หรือเรียกแบบย่อว่า เฟาเอ็ฟเอ็ล ว็อลฟส์บวร์ค (VfL Wolfsburg)  เป็นสโมสรกีฬาที่ตั้งอยู่ในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี พัฒนามาจากสโมสรกีฬาของคนงานบริษัทโฟล์กสวาเกนซึ่งตั้งอยู่ในเมืองเดียวกัน สโมสรนี้เป็นที่รู้จักกันมากที่สุดจากแผนกฟุตบอล แต่ก็ยังมีแผนกอื่น ๆ อีก ได้แก่ แบดมินตัน แฮนด์บอล และกรีฑา
== เกียรติประวัติ ==
=== ระดับประเทศ ===
บุนเดิสลีกา
* ชนะเลิศ (1): 2008–09
ซไวเทอบุนเดิสลีกา
* รองชนะเลิศ (1): 1996–97
เดเอ็ฟเบ-โพคาล
* ชนะเลิศ (1): 2014–15
เดเอ็ฟเอ็ล-ซูเพอร์คัพ
* รองชนะเลิศ (1): 2009 (อย่างไม่เป็นทางการ)
=== ระดับทวีปยุโรป ===
ยูฟ่าแชมเปียนส์ลีก
* รอบก่อนรองชนะเลิศ (1): 2015–16
=== ระดับภูมิภาค ===
การแข่งขันฟุตบอลสมัครเล่นเยอรมัน
* รองชนะเลิศ (1): 1963
อามาเทอร์โอเบอร์ลีกา นีเดอร์ซัคเซิน-ออสท์
* ชนะเลิศ (3): 1952, 1954, 1963
เรกิโยนาลีกานอร์ด
* รองชนะเลิศ (1): 1970
โอเบอร์ลีกานอร์ด
* ชนะเลิศ (2): 1991, 1992
* รองชนะเลิศ (3): 1976, 1978, 1988
== ผู้เล่น ==
=== ผู้เล่นชุดปัจจุบัน ===
=== ผู้เล่นที่ถูกยืมตัว ===
== อ้างอิง ==
== แหล่งข้อมูลอื่น ==
สโมสรฟุตบอลในประเทศเยอรมนี
สโมสรในบุนเดิสลีกา
สโมสรกีฬาที่ก่อตั้งในปี พ.ศ. 2488
 
ทีมฟีฟ่า (วิดีโอเกมซีรีส์)
มะกอกไทย

มะกอกไทย  เป็นไม้ยืนต้น ผลัดใบ ผิวของลำต้นมีเลนติเซลมาก ใบประกอบ ฐานใบบวม ผิวใบเรียบ หนาและมัน ดอกช่อออกที่ปลายกิ่ง ดอกย่อยเป็นดอกสมบูรณ์เพศ ขนาดเล็ก สีขาว ก้านช่อดอกย่อยสั้นมากหรือไม่มี กลีบดอกสีเหลืองอ่อน ผลแบบเมล็ดเดียว แก่แล้วเป็นสีเหลืองน้ำตาล เปลือกเหนียว เนื้อผลมีเส้นใย ผลรับประทานได้ มีรสเปรี้ยว ยอดและใบอ่อนกินกับลาบ ผลสุกใส่น้ำพริก ชาวกะเหรี่ยงใช้ย้อมผ้าให้สีน้ำตาลแดง
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
สกุลมะกอก
ผลไม้
พืชให้สีย้อม
เทศบาลตำบลบ้านกรวด

เทศบาลตำบลบ้านกรวด เป็นเทศบาลตำบลแห่งหนึ่งในอำเภอบ้านกรวด จังหวัดบุรีรัมย์ ครอบคลุมพื้นที่บางส่วนของตำบลบ้านกรวดและบางส่วนของตำบลปราสาท
== ประวัติ ==
เดิมเป็นสุขาภิบาลบ้านกรวด ตั้งอยู่ในเขตอำเภอบ้านกรวด จังหวัดบุรีรัมย์ จัดตั้งขึ้นตามประกาศกระทรวงมหาดไทย เรื่อง จัดตั้งสุขาภิบาลบ้านกรวด กิ่งอำเภอบ้านกรวด อำเภอประโคนชัย จังหวัดบุรีรัมย์ ประกาศ ณ วันที่ 10 ธันวาคม 2499 โดยการยกฐานะท้องถิ่นบางส่วนของตำบลบ้านกรวด และบางส่วนของตำบลปราสาท กิ่งอำเภอบ้านกรวด อำเภอประโคนชัย จังหวัดบุรีรัมย์ ขึ้นเป็นสุขาภิบาล เรียกชื่อว่า “สุขาภิบาลบ้านกรวด จังหวัดบุรีรัมย์” และได้ยกฐานะขึ้นเป็นเทศบาลตำบล (ชั้น 7) เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
== อาณาเขต ==
ทิศเหนือ จดเขต เทศบาลตำบลบ้านกรวดปัญญาวัฒน์ อำเภอบ้านกรวด
ทิศตะวันออก จดเขต เทศบาลตำบลปราสาท อำเภอบ้านกรวด
ทิศใต้ จดเขต เทศบาลตำบลตลาดนิคมปราสาท อำเภอบ้านกรวด
ทิศตะวันตก จดเขต เทศบาลตำบลบ้านกรวดปัญญาวัฒน์ อำเภอบ้านกรวด
== ด้านสาธารณสุข ==
มีโรงพยาบาล 1 แห่ง คือ โรงพยาบาลบ้านกรวด ตั้งอยู่หมู่ที่ 3 ตำบลปราสาท อำเภอบ้านกรวด จังหวัดบุรีรัมย์
== ด้านศาสนาและวัฒนธรรม ==
ประชาชนในเขตเทศบาลตำบลบ้านกรวดส่วนใหญ่นับถือศาสนาพุทธ ในเขตเทศบาลบ้านกรวด มีวัด จำนวน 2 แห่ง ศาลเจ้า 1 แห่ง ในเขตเทศบาลตำบลบ้านกรวด มีภาษาถิ่นหลากหลายที่ใช้สื่อสารในชีวิตประจำวัน ส่วนใหญ่เป็นภาษาถิ่นอีสาน เขมร ลาว ไทยโคราช และภาษาจีนปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมเป็นอันหนึ่งอันเดียวกันเหมือนกับประเพณีท้องถิ่นอื่นๆ ดังนี้
ประเพณีสงกรานต์ วันที่ 12-13 เมษายน ของทุกปี จัดแข่งขันกีฬาพื้นบ้าน รดน้ำดำหัวขอพรจากผู้สูงอายุ ประเพณีลอยกระทง วันขึ้น 15 ค่ำ เดือน 12 จัดงานประเพณีลอยกระทง ประกวดนางนพมาศ ประกวดกระทงเล็ก
ประเพณีเครื่องเคลือบพันปี ต้นเดือนเมษายน ของทุกปี ดำเนินการโดยอำเภอบ้านกรวด โดยการจัดประกวดเครื่องเคลือบโบราณ เครื่องเคลือบจำลอง ขบวนแห่เครื่องเคลือบจำลอง ธิดาเครื่องเคลือบ แข่งขันตำข้าว ฯลฯ
== การแบ่งเขตการปกครอง ==
เทศบาลตำบลบ้านกรวดแบ่งเขตการปกครองออกเป็น 10 ชุมชน คือ
ชุมชนหมู่ 1 ปราสาท
ชุมชนปราสาททอง
ชุมชนกำนันเร็ม
ชุมชนโคกปราสาท
ชุมชนศาลตานวง
ชุมชนคุรุราษฎร์ร่วมจิต
ชุมชนพิทักษ์มวลชน
ชุมชนกาญจนาภิเษก
ชุมชนศาลเจ้าพ่อหลักเมือง
ชุมชนห้วยทะมอ
== ด้านการศึกษา ==
สถานศึกษาระดับชั้นมัธยม 1 แห่ง
โรงเรียนบ้านกรวดวิทยาคาร ตั้งอยู่หมู่ที่ 3 ตำบลปราสาท อำเภอบ้านกรวด
== ธนาคาร ==
ธนาคารกรุงเทพ สาขาบ้านกรวด
ธนาคารกสิกรไทย สาขาบ้านกรวด
ธนาคารออมสิน สาขาบ้านกรวด
 ธนาคารเพื่อการเกษตรและสหกรณ์การเกษตร สาขาบ้านกรวด
== สถานที่สำคัญ ==
พิพิธภัณฑ์อำเภอบ้านกรวด
สถานีตำรวจภูธรบ้านกรวด
วัดบ้านกรวด
== อ้างอิง ==
== แหล่งข้อมูลอื่น ==
เว็บไซต์เทศบาลตำบลบ้านกรวด 
บ้านกรวด
บ้านกรวด
เป้งดอย

เป้งดอย (mountain date palm; ) ภาษากะเหรี่ยงเรียก ลุกคอดึหรือตะโปละ เป็นปาล์มขนาดเล็ก ขึ้นเป็นกอเดี่ยว ๆ กาบลำต้นมีหนามแข็งมาก ใบนำไปตากแห้งแล้วนำมาทำไม้กวาด ใบประกอบ ก้านชี้เฉียงขึ้น โคนของทางใบเป็นกาบหุ้มลำต้นและซ้อนเวียนกันขึ้นมา ปลายสุดของทางใบมีใบย่อย 3 ใบเป็นสามง่าม ดอกช่อ ออกเป็นทะลายใหญ่ ดอกย่อยขนาดเล็ก สีขาวอมเหลือง ผลสุกสีแดง
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
== แหล่งข้อมูลอื่น ==
ปาล์ม
สกุลฟีนิกซ์
พืชที่ใช้ทำของใช้
ซอ แจ-ด็อก

ซอ แจ-ด็อก (; Seo Jae-duck; เกิด 21 กรกฎาคม ค.ศ. 1989 —) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ซูว็อนเคอีพีซีโอวิซตอร์ม
== สังกัดสโมสร ==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#CCCCCC"
| align="center"|สโมสร
| align="center"|ประเทศ
| align="center"|จาก
| align="center"|ถึง
|- bgcolor="#EFEFEF" align=left
|- align=left
| ซูว็อนเคอีพีซีโอวิซตอร์ม
| 
| align="center"|2009
|
|-
|}
== ผลงาน ==
=== ทีมชาติ ===
วอลเลย์บอลชายชิงแชมป์เอเชียนคัพ 2014 — 16px ชนะเลิศ
เอเชียนเกมส์ 2014 — 16px อันดับ 3
วอลเลย์บอลชายชิงแชมป์โลก 2014 — อันดับที่ 17
=== บุคคล ===
วอลเลย์บอลชายชิงแชมป์เอเชียนคัพ 2014 "ผู้เล่นทรงคุณค่า"
วอลเลย์บอลชายชิงแชมป์เอเชียนคัพ 2014 "ตัวตบตรงข้ามหัวเสายอดเยี่ยม"
=== ผลงานร่วมกับสโมสร ===
2014-15 วี-ลีก - Med 3.png อันดับ 3, ร่วมกับซูว็อนเคอีพีซีโอวิซตอร์ม
== แหล่งข้อมูลอื่น ==
FIVB profile
นักวอลเลย์บอลชายชาวเกาหลีใต้
นักกีฬาเหรียญทองแดงเอเชียนเกมส์
ตำบลจันทบเพชร

จันทบเพชร เป็นตำบลหนึ่งในอำเภอบ้านกรวด จังหวัดบุรีรัมย์ พื้นที่ของตำบลเป็นพื้นที่เดียวกันกับองค์กรปกครองส่วนท้องถิ่น เทศบาลตำบลจันทบเพชร ซึ่งเดิมเป็นองค์การบริหารส่วนตำบลจันทบเพชร และต่อมาได้รับการยกฐานะจากองค์การบริหารส่วนตำบลเป็นเทศบาลตำบลจันทบเพชร ลงวันที่ 16 กรกฎาคม พ.ศ. 2551 โดยมีผลตั้งแต่วันที่ 1 กรกฎาคม พ.ศ. 2551 เนื่องจากมีสภาพพื้นที่ที่เหมาะสมและสอดคล้องกับความต้องการของประชาชนในท้องถิ่น
== ภูมิศาสตร์ ==
พื้นที่ทางด้านทิศใต้เป็นเทือกเขาพนมดงรัก เป็นพรมแดนระหว่งประเทศไทยกับประเทศกัมพูชา
=== อาณาเขต ===
ทิศเหนือ ติดต่อกับตำบลหินลาด และตำบลโนนเจริญ
ทิศตะวันออก ติดต่อกับตำบลสายตะกู
ทิศใต้ ติดต่อกับประเทศกัมพูชา
ทิศตะวันตก ติดต่อกับตำบลปราสาท
== การสาธารณสุข ==
มีโรงพยาบาล 1 แห่ง คือ โรงพยาบาลส่งเสริมสุขภาพตำบลจันทบเพชร หมู่ที่ 3 บ้านสายโท 5 ใต้
== การแบ่งเขตการปกครอง ==
ตำบลจันทบเพชรแบ่งออกเป็น 13 หมู่บ้าน ดังนี้
หมู่ที่ 1 บ้านสายโท 3 ใต้
หมู่ที่ 2 บ้านสายโท 5 เหนือ
หมู่ที่ 3 บ้านสายโท 5 ใต้
หมู่ที่ 4 บ้านสายโท 6 เหนือ
หมู่ที่ 5 บ้านสายโท 6 ใต้
หมู่ที่ 6 บ้านสายโท 7
หมู่ที่ 7 บ้านตาปาง
หมู่ที่ 8 บ้านสายโท 8 เหนือ
หมู่ที่ 9 บ้านสายโท 8 ใต้
หมู่ที่ 10 บ้านสายโท 4 ใต้
หมู่ที่ 11 บ้านพัฒนานิคม
หมู่ที่ 12 บ้านสายโท 8 กลาง
หมู่ที่ 13 บ้านสายโท 5 กลาง
== สถานศึกษา ==
ศูนย์พัฒนาเด็กก่อนเกณฑ์ 1 แห่ง
โรงเรียนในระดับชั้นประถมศึกษา 6 แห่ง
โรงเรียนขยายโอกาส 4 แห่ง
== แหล่งท่องเที่ยวสำคัญ ==
ช่องสายตะกู ปัจจุบันเปิดเป็นจุดผ่อนปรนทางการค้าระหว่างราษฎรไทยกับราษฎรกัมพูชา โดยมีราษฎรพื้นที่ข้างเคียงเดินทางมาท่องเที่ยวเป็นจำนวนมาก
ปราสาทบายแบก ซึ่งเป็นหลักฐานทางโบราณคดี ปัจจุบันชำรุดทรุดโทรมเป็นอย่างมาก หากได้รับการบูรณะก็จะทำให้เป็นแหล่งท่องเที่ยวทางโบราณสถานอีกทางหนึ่ง
== อ้างอิง ==
== แหล่งข้อมูลอื่น ==
เว็บไซต์เทศบาลตำบลจันทบเพชร
จันทบเพชร
จันทบเพชร
จันทบเพชร